**Microprose** ili punim imenom **Microprose Software** je bila kompanija koja se bavila izdavanjem kompjuterskih igri i koja se u drugoj polovici osamdesetih proslavila svojim kompjuterskim simulacijama.

Microprose Software
-------------------

Sid Meier
Kompaniju Microprose osnivaju 1982. godine američki pukovnik Bill Stealey i kanadski kompjuterski programer Sid Meier. U prvim godinama kompanija se prije svega bavi pravljenjem ratnih simulacija (Acrojet, NATO commander, Solo flight) koje prolaze više manje nezapaženo. To se sve mijenja 1985. godine kada simulacija podmornice u doba Drugog svjetskog rata imena Silent Service dobija mnogobrojne nagrade. i postaje prvi veliki Microprose hit. Nakon tog uspjeha slijedi onaj s igrom F-15 Strike Eagle koji se sljedeće godine prodaje u milion i pol primjeraka i dobiva nagradu akcijsku igru 1986. godine časopisa Computer Gaming World, dok igra Gunship iste godine dobiva nagradu za najbolju grafiku na Origins game fair. 1987. godine status kompanije Microprose kao proizvođača za druge nedostižnih simulacije toga doba se konačno učvršćuje kada njene igre Pirates! i F-19 Stealth Fighter uzimaju nagrade za najbolju grafiku, najbolju ratnu ili stratešku igru kao i za najbolju fantasy igru. Tijekom sljedećih nekoliko godina Microprose nastavlja s pravljenjem popularnih igri tako da na svoj poslovni vrhunac dolazi 1990/91 godine kada izdaje igre Railroad Tycoon, Civilization i Formula One Grand Prix. 

Bez obzira na te financijske uspjehe propast Amiga i Atari kompjutera, stvaranje novih igraćih konzola (Super Nintendo, PlayStation) s rezultirale potrebom većih financijskih ulaganja istovremeno s neuspjesima igara Darklands (1992), Railroad Tycoon Deluxe (1993) i BloodNet (1993) su rezultirale odlukom o prodaji kompanije tvrtki Spectrum HoloByte.

Spectrum HoloByte i poslije
---------------------------

Slika na omotu igre UFO:Enemy Unknown
Nakon preuzimanja Microprose će nastaviti postojati kao financijski problematični dio kompanije Spectrum HoloByte. Sljedeće tri godine programeri Microprosea izdaju popularne strateške igre Colonization, UFO:Enemy Unknown, Transport Tycoon, Master of Orion II: Battle at Antares, Civilization II, ali s druge strane poslovni promašaji rezultiraju stalnim negativnim poslovanjem tržišne marke:

**Poslovanje tvrtke Microprose** (u milionima)|
|  |
| **Year** | 1993 | 1994 | 1995 | 1996 | 1997 | 1998 |
| **Net Income (Loss)** | $-4.0 | $-58.4 | $-18.0 | $-39.8 | + $7.9 | $-33.1 |

Takvi poslovni rezultati rezultiraju Spectrum HoloByte odlukom da 1996. godine počne dijeliti masivne otkaze radnicima Microprosea. Među osobama koje tada dobivaju otkaze ili "dobrovoljno odlaze" se nalazi i Sid Meier koji otvara vlastitu kompaniju Firaxis Games. U to vrijeme se već i sama kompanija Spectrum HoloByte nalazila u financijskim problemima tako da je bila kupljena od korporacije Hasbro, dok će ona sama 2001 godine biti preuzeta od Infogrames. Posljednje igre kompanije Microprose će biti Star Trek: Birth of the Federation iz 1999. European Air War iz 1998/2001 i Grand Prix 4 iz 2002. godine

Kasnije događaji
----------------

Firaxis Games pod upravljanjem Meiera će tijekom svog postojanja otkupiti većinu prava na igre koje je dizajnirao tako da ova kompanija zadnjih godina izdaje nastavke hitova Pirates!, Railroad Tycoon, Civilization, Colonization, itd.

Izvori
------

1. ↑  „najbolje igre 1985. godine". Arhivirano iz originala na datum 2008-01-05. Pristupljeno 2008-01-05.
2. ↑  „najbolje igre 1986. godine". Arhivirano iz originala na datum 2008-01-05. Pristupljeno 2008-01-05.
3. ↑  „najbolje igre 1987. godine". Arhivirano iz originala na datum 2008-01-05. Pristupljeno 2008-01-05.
4. ↑  SEC Info - Microprose Inc/DE - 10-K - For 3/31/97, On 6/30/97 - Table in Document 1 of 5 - 10-K - Annual Report